406.18 REGOLAMENT IDWAR TAXXA FUQ IL-VALUR MIŻJUD (TĦASSIR TA’ MGĦAX U PENALI AMMINISTRATTIVI INKORSI TAĦT L-ATT TAL-1998 DWAR IT-TAXXA FUQ IL-VALUR MIŻJUD, L-ATT DWAR IT-TAXXA TAD-DWANA U TAS-SISA U L-ATT TAL-1994 DWAR IT-TAXXA FUQ IL-VALUR MIŻJUD) L-AVVIŻ LEGALI 456 tal-2011, kif emendat bl-Avviżi Legali 468 u 506 tal-2011, 112 u 212 tal-2012, u 240 tal-2013. L-AVVIŻ LEGALI 456 tal-2011, kif emendat bl-Avviżi Legali 468 u 506 tal-2011, 112 u 212 tal-2012, u 240 tal-2013. 1. Titolu u kamp ta’ applikazzjoni. (1) It-titolu ta’ dawn ir-regolamenti hu r-Regolamenti dwar Taxxa fuq il-Valur Miżjud (Tħassir ta’ Mgħax u Penali Amministrattiv inkorsi taħt l-Att tal-1998 dwar it-Taxxa fuq il-Valur Miżjud, l-Att dwar it-Taxxa tad-Dwana u tas-Sisa u l-Att tal-1994 dwar it-Taxxa fuq il-Valur Miżjud). (2) Dawn ir-regolamenti jipprovdu għat-tħassir ta’ imgħax u, jew penali amministrattivi inkorsi jew li għandhom jiddekorru taħt l-Atti skont il-kundizzjonijiet u l-proċeduri li hemm fl-Anness A ta’ dawn ir-regolamenti. 2. Tifsira. F’dawn ir-regolamenti sakemm ir-rabta tal-kliem ma teħtieġx xort’oħra: "Atti" tfisser l-Att tal-1998 dwar it-Taxxa fuq il-Valur Miżjud, l-Att dwar it-Taxxa tad-Dwana u tas-Sisa u l-Att tal-1994 dwar it-Taxxa fuq il-Valur Miżjud. Kliem u frażijiet oħra għandu jkollhom l-istess tifsira mogħtija lilhom fl-Att. 3. Data effettiva. B’effett mill-1 ta’ Jannar 2012, imgħax u penali amministrattiva m’għandomx jibqgħu jiddekorru fuq xi ammont ta’ taxxa dovuta f’xi żmien ta’ taxxa taħt l-Att dwar it-Taxxa tad-Dwana u tas-Sisa u l-Att tal-1994 dwar it-Taxxa fuq il-Valur Miżjud. 4. Tħassir ta’ darba. Il-Kummissarju jista’ jħassar, ta’ darba, imgħax u, jew penali amministrattiva inkorsi jew li jiddekorru lil xi persuna taħt l-Atti skont il-kundizzjonijiet u l-proċeduri li hemm fl-Anness A ta’ dawn ir-regolamenti. 5. Ma tistax tintalab rifużjoni. Xejn f’dawn ir-regolamenti ma għandu jintitolaxi persuna li titlob rifużjoni ta’ xi ammont li jirrapresenta mgħax jew penali amministrattiva diġa mħallsa lill-Kummissarju skont id-dispożizzjonijiet tal-Atti. 6. Tnaqqis għal imgħax imħassar. Fejn persuna tkun ibbenefikat minn tħassir ta’ imgħax skont dawn ir-regolamenti, il-Kummissarju jista’ jnaqqas ammont ta’ mgħax li jista’ jsir dovut lil dik il-persuna fuq xiri fużjoni ta’ taxxa ekwivalenti għall-ammont ta’ mgħax li jkun tħassar sa żmien sitt snin mid-data li fiha jkun sar it-tħassir taħt dawn ir-regolamenti.